Първо място на математическо състезание в град Ловеч
След участието си в математическото състезание между паралелки с чуждоезиково обучение в гр. Ловеч учениците от ПМГ се завърнаха удовлетворени, защото заеха призови места в класирането.
Илия Мардов - 11а клас е първи в класирането за единадесетокласници в цяла България, следван от Сузане Караманова - 11а клас - IV място.
Останалите участници от 8, 9 и 10 клас също имат добро представяне на състезанието.
ПМГ”Яне Сандански” получи поредното признание за уменията на своите ученици в областта на математиката. Този път възпитаниците на нашето училище постигнаха поредно успешно представяне на Националното състезание по математика в Ловеч. В него сред единадесетокласниците първо място спечели Илия Мардов с 26 т. от 30 възможни, а на четвърта позиция остана миналогодишната победителка, но в 10. клас Сузане Караманова. Достойно класиране отбелязаха и други техни съученици Севим Зайкова и Ваня Тумбева, които макар да не влязоха в челната петица също защитиха училишния престиж.
При десетокласниците в челната десетка се нареди Петя Шопова, малко по-назад, но със самочувствие се класираха Костадин Кирчев и Цветелина Самарова. При деветокласниците сред челните десет своето достойно място зае Калина Бухлева, а малко след нея остана Елена Баракова. Силно се представиха още Стефка Костянева и Мария Шехинова, които защитиха честта на ПМГ”Яне Сандански” при участниците от 8. клас.
За всички тях, както и за преподавателите им г-жа Иванка Абаджиева, г-н Илия Нурков и г-н Спас Тетимов е и нашият пролетен поздрав, с пожелание за нови успехи и математически подвизи в търсене на формулите към успеха.
Национално математическо състезание "Иван Салабашев" гр. Стара Загора.
Участие в състезанието взеха 10 възпитаници от XI и XII клас.
Максимален брой точки - 30 получиха Ангел Праматаров и Денис Халваджиев от XII клас. На второ място с 28 точки се класираха Георги Койков - XII клас, Мустафа Бекир - XII клас и Илия Мардов - XI клас, следван от Костадин Койков - XII клас с 26 точки, Никола Лашов - XII клас - 23 точки, Любка Янева - XII клас - 22 точки и Сузане Караманова - XI клас 20 точки.
Добро представяне в математическото състезание "Хитър Петър"!
С добро представяне могат да се похвалят учениците от 5., 6., 7. и 8. клас, взели участие в математическото състезание "Хитър Петър" Габрово на 10.10.2009г.
В индивидуалната надпревара 16 математици от нашето училище премериха сили с около 500 свои връстници от цялата страна.
Средният брой точки на нашите представители е около 50% от общия брой точки по регламент, който е 80. На тестовите задачи те не сращат особени трудности, макар че за грешен отговор се отнема точка. За съжаление никой не е решил 15-та задача, която е на Хитър Петър и носи най-голям брой точки.
РЕЗУЛТАТИ НА УЧАСТНИЦИТЕ В ОБЩИНСКИЯ КРЪГ НА ОЛИМПИАДАТА ПО МАТЕМАТИКА